Scheies siste cupfinale: - Det er en tid for alt
- Jeg tenker ikke så mye over det egentlig. Jeg er mest takknemlig for at jeg har fått lov til å kommentere i så mange år. Og som det står i skriften, så er det en tid for alt, sier Scheie til VG søndag morgen.- Det trekker så fælt i kommentatorboksen, utbryter Scheie, som har sett temperaturen krype ned mot ti minusgrader i morgentimene søndag. Hva er ditt beste Scheie-minne? Fortell om det i kommentarfeltet!Det har gått nesten nøyaktig 40 år siden Scheie kommenterte sin første fotballkamp på direktesendt TV. Datoen var 1. desember, året 1973 og lagene var Leicester og Tottenham. Kampene skulle gå på ærverdige Filbert Street, og Scheie var nervøs.- Han sa at svenske og danske kommentatorer hadde klart debuten sin veldig bra, for de hadde tatt i mot tilbudet hans om te og rom. «Det bør du også», sa han til meg. Men jeg tenkte at det fikk heller gå dårlig enn at jeg skulle drikke alkohol i arbeidstida, humrer Scheie. Mistet én cupfinale Siden den gang har han kommentert et utall fotballkamper såvel som vintersport. Når han setter seg i boksen for å se kampen mellom Rosenborg og Molde i dag, er det cirka 60 år siden han for første gang overvar en cupfinale, den gang som publikummer sammen med faren sin.- I 1973. Jeg hadde fått godkjent et reiseoppdrag til Kansas, hvor jeg skulle besøke kickeren Jan Stenerud. Da cupfinalen kom fikk jeg beskjed fra redaksjonen at jeg ikke skulle på den, for jeg hadde jo vært i USA. Så da fikk jeg i stedet tildelt juniorfinalen mellom Brann og Pors i Porsgrunn, mimrer han. I dag spår han en jevnspilt batalje på Ullevaal mellom Rosenborg og Molde. - Det er en kamp som fyller alle betingelser for en vellykket cupfinale. To gode og jevne lag, og gode spillere, sier han.De siste dagene har Scheie fått mange kommentarer og spørsmål rundt det at han skal kommentere sin siste fotballkamp. - Det har vært smigrende og hyggelig. Men for en enkel gutt fra Skedsmo så er det nesten litt surrealistisk. For meg så handler dette først og fremst om idretten. Jeg er ikke så vant med at det er formidleren som får oppmerksomhet, sier han. Når fløyta går og lysene etter hvert slukkes på Ullevaal ikveld, setter Scheie seg på sykkelen for å tråkke hjem til kona Ellen. Der venter det ifølge ham selv en god lapskaus. - Men det kan hende den lapskausen må vente litt. For det kan bli ekstraomganger og straffespark i denne kampen, spår Scheie før han vender tilbake til knekkebrød-frokosten.
Når Arne Scheie (69) setter seg i boksen som fotballkommentator på Ullevaal under cupfinalen i dag, er det for siste gang.